Георги Авгарски
Зима в гората

chitanka.info

Под ледена броня потокът задряма —

приспаха го вихрите луди.

Гората е пуста. Гората е няма.

Гората без песен се буди.

С помръзнали клони, от сняг натежали,

на утрото буката кима.

За своите листи окапали жали

и зъзне в студената зима.

Потули се някъде ехото глухо.

Гората немее. Гората заспива.

Мълчат и потръпват под сребърно рухо

калината, крушата дива.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.